Gare Luerenzweiler

D'Gare vu Luerenzweiler ass eng Gare vun der Lëtzebuerger Eisebunn. Se läit westlech vun der Route de Luxembourg () an der Sektioun Luerenzweiler vun der Gemeng mam selwechten Numm.

D'Gare Luerenzweiler läit tëscht der Gare Heeschdref an där vu Lëntgen a gehéiert zu follgende Linne vum CFL-Zuchreseau:

 Lëtzebuerg - Ettelbréck - Ëlwenjust zwéin Nuetszich de Weekend,
 Lëtzebuerg - Ettelbréck - Dikrech.

D'Gare Luerenzweiler huet e gratis Park & Rail-Parking mat 118 Plazen a fënnef speziell Parkplaze fir Leit mat reduzéierter Mobilitéit. Vëloe kann een an enger Bikebox ënnerdaach stellen.

 Geschicht 
Déi éischt Gare zu Luerenzweiler war scho fir de Bau vun der Nordstreck geplangt ginn. Déi koum dunn awer op Lëntgen a Luerenzweiler krut just eng einfach Halt. Wéi dat zweet Gleis gebaut gouf, krut Luerenzweiler 1911 awer nach eng Gare, déi haut nach do steet.

D'Gebai ass méi oder manner eng Kopie vun den deemolegen däitsche Garen. D'Architektur entsprécht dem däitschen "Heimatstil". Et besteet aus engem Haaptgebai an e puer Niewegebaier déi mat dem Haaptgebai verbonne sinn. Ursprénglech gouf et och nach e Niewegebai aus Holzop enger Foto vun 1981 op rail.lu ze gesinn. Dat rechteckegt Haaptgebai hat dräi Raim an d'Niewegebaier zwéin resp. ee Raum.

D'Gebai huet haut seng ursprénglech Bedeitung verluer. No enger Restauréierung gëtt et als Wunnhaus benotzt.

Et gouf de 15. Januar 2025 als National Kulturierfschaft klasséiert.

An der Gare zu Luerenzweiler steet den éischte Catenairespotto deen den 18. Abrëll 1988 am Kader vun der Elektrifizéierung vun der Nordstreck opgeriicht gouf.

 Zich déi an der Gare halen 
(Stand: Februar 2025)

 Richtung Norden 
Aus RichtungHalt virdrunZuchNächst HaltA Richtung Lëtzebuerg ↔ Ettelbréck ↔ Ëlwen LëtzebuergHeeschdref  LëntgenËlwen Lëtzebuerg ↔ Ettelbréck ↔ Dikrech LëtzebuergHeeschdref  LëntgenDikrech

 Richtung Süden 
Jeeweils an der entgéintgesater Richtung wéi an der Tabell uewendriwwer.

 Literatur 
 Jean-Claude Schumacher: Monuments historiques de l'industrie luxembourgeoise - Denkmäler Luxemburger Industriekulltur, Service des sites et monuments nationaux, 1997, 143 S., ISBN 2-919883-00-3 (D'Gare vu Luerenzweiler: S. 107)

 Kuckt och 
 Lëscht vun den CFL-Garen
 CFL-Zuchreseau

 Um Spaweck 

 Praktesch Informatiounen iwwer d'Gare Luerenzweiler op der CFL-Websäit 
 D'Gare Luerenzweiler op der Websäit "rail.lu"
 D'Gare Luerenzweiler op der Websäit vu Spoorgroep Luxemburg

Luerenzweiler
Kategorie:Gemeng Luerenzweiler
Kategorie:CFL-Linn 1
Kategorie:National Monumenter a Landschaften zu Lëtzebuerg